**Vicki Baum**, også *Vicky Baum*, egentlig *Hedwig Baum* (født 24. januar 1888 i Wien, død 29. august 1960 i Los Angeles, USA) var en opprinnelig østerriksk, senere amerikansk forfatter og musiker. Vicki Baums bøker dreide seg blant annet om Weimarrepublikkens emansiperte kvinneskikkelse, kalt «Den nye kvinnen» (Die Neue Frau). Filmen Grand Hotel fra 1932, med Greta Garbo i hovedrollen, ble laget over Vicki Baums bok med samme navn.

Privatliv
---------

Hedwig Baum ble født inn i en jødisk embetsmannsfamilie. Hun gikk på lærerskole og studerte musikk ved konservatoriet til Gesellschaft der Musikfreunde i Wien. I perioden 1904 til 1910 var hun harpist ved det daværende symfoniorkesteret i Gesellschaft der Musikfreunde.

Hun giftet seg første gang i 1906 med Max Prels. Etter skilsmissen flyttet hun til Tyskland og spilte i orkester i Darmstadt. I 1916 giftet hun seg med dirigenten Richard Lert. Paret fikk to sønner. Hun oppga sin egen musikkarrière for å følge ektemannen på hans reiser. I 1926 bodde hun i Berlin og arbeidet som redaktør for Ullstein-Verlag.

Forfatter
---------

Vicki Baums gjennombrudd som forfatter var med *Hotellet (Menschen im Hotel)*. Hun omarbeidet romanen til et skuespill, og i 1930 ble stykket uroppført i Berlin i Max Reinhardts Theater am Nollendorfplatz. Siden oppnådde det også suksess på andre scener i Europa og dessuten på Broadway. Også andre av Baums bøker var bestselgere og flere ble filmatisert.

Heltinnen i Baums romaner var ofte en såkalt «Den nye kvinnen» (tysk: Die Neue Frau). Det dreide seg om en selvbevisst, selvstendig og selvforsørgende kvinne i Weimarrepublikken, slik som blant annet fremstilt i debutromanen *Stud. chem. Helene Willfüer*. Avslutningen av første verdenskrig og overgangen fra keiserriket til den demokratiske Weimarrepublikken, førte til endringer for mange kvinner. De overtok en rekke mannsyrker, fikk ta utdannelse og planlegge familien. Hovedsakelig var det imidlertid bare et mindre antall, allerede privilegerte kvinner, dette gjaldt for.

Begrepet *Den nye kvinnen* var først og fremst et borgerlig fenomen. Arketypen var en kvinne som hadde kort frisyre, røkte sigaretter og gikk i knelang kåpe. Dette kvinne-forbildet ble imidlertid ikke verdsatt av den radikale kvinnebevegelsen, som anså det som gammeldags.

I 1932 flyttet Baum og familien til USA. Hun arbeidet som forfatter av dreiebøker for Paramount Pictures, senere for Metro-Goldwyn-Mayer (MGM), men fikk ingen stor suksess med dette.

Oversettelser til norsk
-----------------------

* *Hotellet*, 1930 originalens tittel *Menschen im Hotel*.
* *Hotel Shanghai*, 1947.
* *Berlin hotel*, 1948.

Referanser
----------

1. 1 2   Gemeinsame Normdatei, besøkt 24. april 2014[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2 3 4   KALLIOPE Austria, side(r) 152-153[Hentet fra Wikidata]
4. 1 2   Munzinger Personen, Munzinger IBA 00000000963, besøkt 9. oktober 2017[Hentet fra Wikidata]
5. ↑   Gemeinsame Normdatei, besøkt 11. desember 2014[Hentet fra Wikidata]
6. ↑   Lexikon deutschsprachiger Schriftstellerinnen im Exil 1933 bis 1945, side(r) 32-36, bind 1[Hentet fra Wikidata]
7. 1 2   Verbrannt, verboten, vergessen, side(r) 18-20, oppført som Baum, Vicky[Hentet fra Wikidata]
8. ↑   Gemeinsame Normdatei, besøkt 30. desember 2014[Hentet fra Wikidata]
9. 1 2   Deutsches Historisches Museum, «Vicki Baum 1888-1960», arkiveringsdato 2. mars 2019, arkiv-URL web.archive.org[Hentet fra Wikidata]
10. 1 2 3 4  Museum, Stiftung Deutsches Historisches. «Vicki Baum 1888-1960». *www.dhm.de* **(tysk)**. Arkivert fra originalen 2. mars 2019. Besøkt 1. mars 2019.
11. 1 2 3 4  Museum, Stiftung Deutsches Historisches. «Die "Neue Frau"». *www.dhm.de* **(tysk)**. Besøkt 1. mars 2019.
12. ↑  «Deichman - søk». *sok.deichman.no*. Arkivert fra originalen 6. mars 2019. Besøkt 2. mars 2019.

Eksterne lenker
---------------

* (en) Vicki Baum – kategori av bilder, video eller lyd på Commons Rediger på Wikidata
* (en) Vicki Baum på Internet Movie Database Rediger på Wikidata

* (sv) Vicki Baum i Svensk Filmdatabas Rediger på Wikidata

* (da) Vicki Baum på Scope Rediger på Wikidata

* (fr) Vicki Baum på Allociné Rediger på Wikidata

* (en) Vicki Baum på AllMovie Rediger på Wikidata

* (en) Vicki Baum hos The Movie Database Rediger på Wikidata

* (en) Vicki Baum hos Internet Broadway Database Rediger på Wikidata
* (en) Vicki Baum hos American National Biography Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Brockhaus Enzyklopädie **·** Deutsche Biographie **·** Österreichisches Musiklexikon **·** Encyclopædia Universalis **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NDL **·** NKC **·** BNE **·** CiNii **·** Munzinger (iba)
 |